பிரான்ஸ் அணியின் பலமான முன் வரிசை அவர்களின் வெற்றிக்கு முக்கியமாகக் கைகொடுத்தது. மிக முக்கியமாக அன்டோனி கிறீஸ்மனின் மிகச்சிறப்பான விளையாட்டு இறுதிப் போட்டியில் மட்டுமல்ல, இந்த உலகக் கிண்ணத் தொடர் முழுவதுமாக பிரான்ஸ் அணி வெற்றி பெற காரணமாக அமைந்தது. அதேவேளை சிறந்த இள வயது வீரருக்கான விருதை பெற்றுக்கொண்ட பிரான்ஸ் அணியின் கிலியான் மப்பே மிகவும் சிறப்பான விளையாட்டு திறமையைக் காட்டினார்.